määruse (EL) 2016/429 ja delegeeritud määruse (EL) 2020/686 nõuete kohaselt ning lähetatud ootsüüdid või embrüod kogunud või tootnud embrüokogumis- või -tootmisrühma poolt (näidis „EQUI-OOCYTES-EMB-AINTRA“).
Nende näidiste punkti II.2.5.2 tuleks parandada, selgitamaks et sperma, ootsüütide ja embrüote doonorloomi ei tule vähemalt 30päevase ajavahemiku jooksul enne sperma esimese kogumise kuupäeva ja kogumisperioodi jooksul pidada mitte ühesainsas ettevõttes, kus ei ole teadaolevalt esinenud hobuste Venezuela entsefalomüeliiti, kargtaudi, surrat (Trypanosoma evansi), hobuste nakkavat aneemiat, hobuste nakkavat metriiti (Taylorella equigenitalis), marutaudiviiruse nakkust ega põrnatõbe, vaid sellistes ettevõtetes.
Lisaks tuleks muuta näidise „EQUI-SEM-A-INTRA“ I osa märkuste lahtrit I.30 käsitlevat viidet, et lisada testide kirjeldus.
(8)
Rakendusmääruse (EL) 2021/403 artiklis 13 on sätestatud, et teatavatesse kategooriatesse kuuluvate maismaaloomade ja nende teatava paljundusmaterjali liikmesriikidevaheliseks liikumiseks kasutatavad loomatervise sertifikaadid ja deklaratsioonid peavad olenevalt asjaomasest liigist ja tootekategooriast vastama ühele kõnealuse määruse I lisas esitatud näidistest, millele on osutatud kõnealuses artiklis.
Kõnealuse lisa 61. peatükis on esitatud loomatervise sertifikaadi ja deklaratsiooni näidis, mida kasutatakse koerte, kasside ja valgetuhkrute liikumiseks liikmesriikide vahel.
Selle sertifikaadi näidise punktis II.2.2 on ilmseid vigu, mis vajavad selgitamist.
Seepärast on vaja seda näidist vastavalt parandada.
(9)
Seepärast tuleks rakendusmääruse (EL) 2021/403 I lisa vastavalt muuta ja parandada.
(10)
Rakendusmääruse (EL) 2021/403 artiklis 14 on sätestatud, et teatavatesse kategooriatesse kuuluvate kabiloomade liitu toomiseks kasutatavad loomatervise sertifikaadid ja loomatervise/ametlikud sertifikaadid peavad olenevalt asjaomasest liigist vastama ühele kõnealuse määruse II lisas esitatud näidistest, millele on osutatud kõnealuses artiklis.
Kõnealuse lisa 4. peatükis on esitatud loomatervise/ametliku sertifikaadi näidis, mida kasutatakse lammaste ja kitsede liitu toomiseks (näidis „OV/CAP-X“).
Selle näidise loomade terviseohutuse kinnituse punktides II.2.2 ja II.2.11.6 on ilmseid vigu, mis vajavad selgitamist.
Seepärast on vaja seda näidist vastavalt parandada.
(11)
Rakendusmääruse (EL) 2021/403 artiklis 15 on sätestatud, et teatavatesse kategooriatesse kuuluvate hobuslaste liitu toomiseks või läbi liidu vedamiseks kasutatavad loomatervise sertifikaadid ja loomatervise/ametlikud sertifikaadid ning nendega kaasas olevad deklaratsioonid peavad olenevalt asjaomasest liikumisest vastama ühele kõnealuse määruse II lisas esitatud näidistest, millele on osutatud kõnealuses artiklis.
Kõnealuse lisa 12.–15. peatükis on esitatud loomatervise/ametliku sertifikaadi näidis ja deklaratsiooni näidis, mida kasutatakse muude kui tapmiseks ettenähtud hobuslaste liitu toomiseks (näidis „EQUI-X“), loomatervise/ametliku sertifikaadi näidis ja deklaratsiooni näidis, mida kasutatakse tapmiseks ettenähtud hobuslaste liitu toomiseks (näidis „EQUI-Y“), loomatervise sertifikaadi näidis ja deklaratsiooni näidis, mida kasutatakse tapmiseks mitte ettenähtud hobuslaste läbi liidu vedamiseks (näidis „EQUI-TRANSIT-X“) ning loomatervise sertifikaadi näidis ja deklaratsiooni näidis, mida kasutatakse tapmiseks ettenähtud hobuslaste läbi liidu vedamiseks (näidis „EQUI-TRANSIT-Y“).
Vastavalt delegeeritud määruse (EL) 2020/692 artiklile 13 on kõnealuse loomakategooria puhul hobuslaste kliinilise kontrolli ja nende lähetamise vahele jääv ajavahemik 24 tundi, v.a registreeritud hobuslaste puhul.
Vastavalt delegeeritud määruse (EL) 2020/692 artiklile 3 tuleb sertifikaat välja anda kümne päeva jooksul enne saadetise piiripunkti saabumise kuupäeva; meretranspordi korral võib perioodi merereisi kestuse võrra pikendada.
Seetõttu tuleb neid näidiseid vastavalt parandada.
(12)
Lisaks on rakendusmääruse (EL) 2021/403 II lisa 16., 17. ja 18. peatükis, millele on osutatud kõnealuse määruse artiklis 15, esitatud loomatervise sertifikaadi ja deklaratsiooni näidis, mida kasutatakse registreeritud hobuste liitu taassissetoomiseks pärast võidusõidu, võistlemise ja kultuuriürituste tõttu toimunud kuni 30päevast ajutist eksporti (näidis „EQUI-RE-ENTRY-30“), loomatervise sertifikaadi ja deklaratsiooni näidis, mida kasutatakse Rahvusvahelise Ratsaspordi Föderatsiooni (FEI) egiidi all organiseeritud ratsaspordiüritusel osalemise eesmärgil kuni 90 päevaks ajutiselt eksporditud registreeritud võistlushobuste taassissetoomiseks liitu (näidis „EQUI-RE-ENTRY-90-COMP“)